راما دواجی

راما دواجی () (پیدائش جون 30، 1997)
ایک امریکی اینیمیٹر، مصور اور سیرامسٹ ہے۔ اس کے پورے کیریئر میں، اس کی تصویریں دی نیو یارکر اور دی واشنگٹن پوسٹ کے ساتھ ساتھ بی بی سی، ایپل اور ٹیٹ ماڈرن میں بھی دکھائی گئی ہیں۔
2025ء کے انتخابات میں نیویارک شہر کی میئر منتخب ہونے والے سیاست دان زہران ممدانی سے شادی شدہ، دوواجی یکم جنوری 2026ء کو نیویارک شہر کی خاتون اول کا کردار سنبھالیں گی۔

 زندگی اور کام 
راما دواجی ایک باصلاحیت شامی نژاد امریکی فنکارہ ہیں جنھوں نے کم عمری سے ہی فنونِ لطیفہ میں گہری دلچسپی کا اظہار کیا۔ ان کی شخصیت، زندگی اور تخلیقی سفر نہایت متنوع ثقافتی تجربات کا حسین امتزاج ہے۔ وہ امریکا کے شہر ہوسٹن، ٹیکساس میں پیدا ہوئیں، مگر ان کا بچپن خلیجی ریاست دبئی میں گذرا، جس نے ان کی شخصیت کو بین الثقافتی ہم آہنگی، مشاہدے اور فنکارانہ وسعت عطا کی۔ راما نے اپنی باقاعدہ تعلیم ’’ورجینیا کامن ویلتھ یونیورسٹی‘‘ کے قطر کیمپس سے شروع کی، بعد ازاں وہ رچمنڈ کیمپس منتقل ہوئیں جہاں انھوں نے ڈیزائن میں اپنی بنیاد مضبوط کی۔ فن کے شعبے میں مزید مہارت حاصل کرنے کے لیے انھوں نے نیویارک کے معروف ’’اسکول آف ویژیول آرٹس‘‘ سے ایم ایف اے (تصویر سازی ۔ Illustration) کیا، جہاں ان کی تخلیقی سوچ اور فنی مہارتوں نے مزید نکھر کر عالمی سطح پر جگہ بنائی۔

راما دواجی کی فنی دنیا نہایت وسیع ہے جس میں الیسٹریشن، اینیمیشن اور سیرامکس شامل ہیں۔ ان کے کام کا بنیادی محور شناخت، مزاحمت، سماجی انصاف اور خاص طور پر فلسطین کے مسئلے جیسے موضوعات ہیں۔ وہ اس بات پر یقین رکھتی ہیں کہ ایک فنکار کا کام صرف تخلیق کرنا نہیں بلکہ اپنے زمانے کی صدائیں سننا اور انھیں فن کی زبان میں بیان کرنا بھی ہے۔ اسی وجہ سے ان کے فن پاروں میں سیاسی گہرائی اور جذباتی سچائی نمایاں دکھائی دیتی ہے۔ راما کی تخلیقات دنیا کے بڑے اداروں کی زینت بن چکی ہیں جن میں دی نیو یاکر، دی واشنگٹن پوسٹ، وائس، اسپاٹیفائی، ایپل، بی بی سی اور لندن کی ٹیٹ ماڈرن جیسی معتبر تنظیمیں شامل ہیں۔ ان کا سیرامکس کا کام بھی منفرد حیثیت رکھتا ہے اور ہاتھ سے بنائی گئی نیلے اور سفید رنگ کی پلیٹیں ان کی شناخت بن چکی ہیں۔

ذاتی زندگی کی بات کی جائے تو راما دواجی اور امریکی سیاست دان زہران ممدانی کی ملاقات ڈیٹنگ ایپ ہینج ( ’’Hinge‘‘) پر سنہ 2021ء میں ہوئی، جس کے بعد ان کی دوستی محبت میں بدلی۔ اکتوبر 2024ء میں دونوں کی منگنی ہوئی، جب کہ دسمبر 2024ء میں دبئی میں ان کا نکاح ہوا۔ بعد میں انھوں نے نیویارک سٹی کلرک کے دفتر میں ایک سادہ سول شادی بھی کی۔ راما زیادہ تر اپنے شوہر کی سیاست سے دور رہتی ہیں، مگر جہاں ضرورت ہو وہاں وہ ڈیزائن، آرٹ ورک اور بصری تشہیر کے ذریعے مہم میں خاموش کردار ادا کرتی ہیں۔ سوشل میڈیا پر بھی ان کی موجودگی مضبوط ہے، اگرچہ وہ اپنی نجی زندگی کے بارے میں زیادہ محتاط رہتی ہیں۔ حال ہی میں انھوں نے اپنے نام سے بنائے گئے ایک جعلی انسٹاگرام اکاؤنٹ کو بھی سامنے لایا۔

فن، سیاست اور سماجی بیداری کے امتزاج نے راما دواجی کو ایک نمایاں اور بااثر شخصیت بنا دیا ہے۔ زہران ممدانی نیویارک سٹی کے میئر بننے کے بعد راما ایک نئی، تخلیقی اور فکری طور پر مضبوط ’’خاتون اول‘‘ کے طور پر سامنے آ چکی ہیں، اگر چیکہ وہ اب بھی سیاسی میڈیا کی چکا چوند کی بجائے جو اپنے فن کے ذریعے نہ صرف سماجی انصاف کی وکالت کرتی ہیں بلکہ نسلی و ثقافتی شناخت کے اہم سوالات بھی اٹھاتی ہیں اور فنی دنیا کی خدمت میں لگی ہیں۔ 

 حوالہ جات 

 بیرونی روابط 


زمرہ:1997ء کی پیدائشیں
زمرہ:اکیسویں صدی کے مسلمان
زمرہ:امریکی خواتین اینیمیٹر
زمرہ:امریکی خواتین خزاف
زمرہ:ہیوسٹن کے فنکار
زمرہ:بقید حیات شخصیات
زمرہ:مسلم مصور
زمرہ:ٹیکساس کے مسلم
زمرہ:مسلم خواتین
زمرہ:اسکول آف ویژیل آرٹس کے فضلا
زمرہ:ورجینیا کامن ویلتھ یونیورسٹی کے فضلا
زمرہ:زہران ممدانی